# KISKŐRÖS VÁROS POLGÁRMESTERE

**ELŐTERJESZTÉS**

(a Képviselő-testület 2018. december 19-i ülésére)

## TÁRGY: AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY DOLGOZÓI LÉTSZÁMÁNAK BŐVÍTÉSE

Az Egészségügyi, Gyermekjóléti és Szociális Intézmény Család-és Gyermekjóléti Központjában 2018. június 22. napján hatósági ellenőrzést folytatott le a Bács-Kiskun Megyei Kormányhivatal Gyámügyi és Igazságügyi Főosztálya. Az ellenőrzés során megállapították, hogy a járás lakosságszáma alapján 8 fő, teljes munkaidőben foglalkoztatott esetmenedzser/tanácsadó foglalkoztatása szükséges. Jelenleg 7,5 fő esetmenedzser/tanácsadó dolgozik a Család-és Gyermekjóléti Központban, tehát 1 fő 4 órás tanácsadóval szükséges megemelni a létszámot.

A gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 40/A. § (2) bekezdés ag) pontja értelmében gyermekjóléti központ a gyermekjóléti szolgálat általános szolgáltatási feladatain túl óvodai és iskolai szociális segítő tevékenységet biztosít. A feladatot 2018. szeptember 1. napjától kötelező ellátni. Ezen feladat ellátásához 7 fő óvodai és iskolai szociális segítő munkatárs kinevezése megtörtént. A Képviselő-testület 101/2018 sz. Képv.test. határozatával 8 fő létszámot engedélyezett. A plusz egy fő azonban szükséges, mint szociális diagnózis felvételét végző esetmenedzser.

A szociális igazgatásról és szociális ellátásokról szóló 1993. évi III. törvény 64. § (8) bekezdése alapján *„A Gyvt. szerinti család- és gyermekjóléti központ a család szociális helyzetének átfogó vizsgálata alapján elkészíti az igénybe venni javasolt szociális szolgáltatásokat meghatározó szociális diagnózist.”*

A Magyarország 2019. évi központi költségvetéséről szóló 2018. évi L. törvény 2. melléklet III./3. pontja alapján a család- és gyermekjóléti központok esetén 1 fő szociális diagnózis felvételét végző esetmenedzser kerül be a finanszírozott létszámba.

Az Egészségügyi, Gyermekjóléti és Szociális Intézmény magas dolgozói létszáma miatt szükséges a jelenleg 4 órában dolgozó gazdasági ügyintéző munkaidejét 6 órára felemelni. A gazdasági ügyintéző munkatárs kinevezése a Bölcsőde szervezeti egységre szól, azonban mind a négy szervezeti egységnél lát el gazdasági feladatokat.

Az Egészségügyi, Gyermekjóléti és Szociális Intézmény jelenleg 65,5 fő létszámkerettel látja el a feladatait.

A fenti változások és módosítások következtében 2019. január 1. napjától 66,25 főre emelkedne az intézmény létszámkerete.

Ez a létszámkeret az alábbi munkakörök szerint került megállapításra:

|  |  |  |  |
| --- | --- | --- | --- |
| Magasabb vezetői szinthez tartozó beosztás | Szervezeti egység megnevezése | Munkakörök megnevezése | Foglalkoztatotti létszám |
| Igazgató |  |  | 1 fő |
|  | Család- és Gyermekjóléti Központ | Szakmai egység vezető | 1 fő |
|  | Esetmenedzser | 7 fő |
|  | **Szociális diagnózis felvételét végző esetmenedzser** | **1 fő** |
|  | **Tanácsadó** | **1,5 fő** |
|  | Takarítónő | 1 fő |
|  | **Óvodai és iskolai szociális segítő** | **7 fő** |
|  | Idősek Otthona | Szakmai egység vezető | 1 fő |
|  | Ápolók | 14 fő |
|  | Mentáligiéniés munkatárs | 1 fő |
|  | Konyhai kisegítő | 2,5 fő |
|  | Mosónő | 1 fő |
|  | Élelmezés vezető | 0,25 fő |
|  | Takarítónő | 2,5 fő |
|  | Karbantartó-fűtő | 1 fő |
|  | Gazdasági ügyintéző | 2 fő |
|  | Bölcsőde | Szakmai egység vezető | 1 fő |
|  | Kisgyermeknevelő | 8 fő |
|  | Karbantartó | 1 fő |
|  | **Gazdasági ügyintéző** | **0,75 fő** |
|  | Takarítónő | 2 fő |
|  | Kisegítő | 0,75 fő |
|  | Védőnői Szolgálat | Kapcsolattartással megbízott védőnő | 1 fő |
|  | Védőnők | 6 fő |
|  | Ifjúsági orvos | 0,5 fő |
|  | Asszisztens | 0,5 fő |
| **Dolgozó létszám mindösszesen:** | **66,25 fő** |

Fentiek alapján javaslom, hogy a Képviselő-testület a határozat-tervezetben foglaltak szerint döntsön az Egészségügyi, Gyermekjóléti és Szociális Intézmény létszámnövekedéséről.

**Kiskőrös, 2018. december 11.**

 **Domonyi László sk.**

 **polgármester**

**HATÁROZAT-TERVEZET**

A Képviselő-testület

1. egyetért azzal, hogy 2019. január 1. napjától az Egészségügyi, Gyermekjóléti és Szociális Intézmény engedélyezett létszáma 66,25 fő.
2. felkéri az Egészségügyi, Gyermekjóléti és Szociális Intézmény vezetőjét, hogy a létszámnövekedéssel kapcsolatos munkáltatói és egyéb intézkedéseket tegye meg.
3. felkéri a polgármestert, hogy az Önkormányzat 2019. évi költségvetési rendeletének tervezetét a fentieknek megfelelően terjessze elő.

**Felelős:** polgármester, Egészségügyi, Gyermekjóléti és Szociális Intézmény vezetője

**Határidő:**. 2019. január 1.